Source: http://legislatie.just.ro/Public/DetaliiDocument/199962
Timestamp: 2020-04-07 00:34:58+00:00
Document Index: 42061091

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 4', 'Articolul 5', 'Articolul 6']

În temeiul art. 64 alin. (4) din Constituția României, republicată,Parlamentul României adoptă prezenta hotărâre: + Articolul 1(1) Se constituie Comisia comună a Camerei Deputaților și Senatului pentru elaborarea propunerilor legislative privind legile electorale, denumită în continuare Comisia.(2) Propunerile legislative privind legile electorale se inițiază de către parlamentari, potrivit dispozițiilor art. 74 alin. (1) din Constituția României, republicată, și se depun la Comisie. + Articolul 2(1) Comisia prevăzută la art. 1 se compune din 15 membri, desemnați de grupurile parlamentare din Camera Deputaților și Senat.(2) Comisia este condusă de un birou alcătuit din președinte, 3 vicepreședinți și 2 secretari.(3) Componența nominală a Comisiei și a biroului său sunt prevăzute în anexa care face parte integrantă din prezenta hotărâre.(4) În condițiile în care unul dintre membrii Comisiei se află în imposibilitatea de a participa la lucrări, partidele politice sau grupurile parlamentare vor desemna un înlocuitor.(5) Convocarea ședințelor Comisiei se face cu cel puțin 3 zile înainte de către președinte sau, în lipsa acestuia, de către un vicepreședinte care îl înlocuiește. + Articolul 3(1) Ședințele Comisiei nu sunt publice.(2) În interesul desfășurării lucrărilor, Comisia poate invita să participe la dezbateri specialiști și reprezentanți ai autorităților publice sau ai unor organizații neguvernamentale.(3) Condițiile în care reprezentanții mijloacelor de informare în masă au acces la lucrările Comisiei se stabilesc de plenul acesteia.(4) Votul în Comisie este deschis.(5) Lucrările Comisiei se înregistrează și se stenografiază. + Articolul 4Comisia va elabora propunerile legislative privind legile electorale până la data de 1 iulie 2014. (la 04-04-2014, Articolul 4 a fost modificat de Articolul UNIC din HOTĂRÂREA nr. 5 din 1 aprilie 2014, publicată în MONITORUL OFICIAL nr. 244 din 04 aprilie 2014 ) + Articolul 5Birourile permanente ale Camerei Deputaților și ale Senatului vor dispune măsurile necesare pentru asigurarea activității Comisiei. + Articolul 6La data intrării în vigoare a prezentei hotărâri, își încetează aplicarea Hotărârea Parlamentului României nr. 6/2012 privind constituirea Comisiei comune a Camerei Deputaților și Senatului pentru avizarea propunerilor legislative depuse și elaborarea unei propuneri legislative privind alegerea Camerei Deputaților și a Senatului, publicată în Monitorul Oficial al României, Partea I, nr. 203 din 27 martie 2012, cu modificările ulterioare.Această hotărâre a fost adoptată de Camera Deputaților și de Senat în ședința comună din 13 februarie 2013, cu respectarea prevederilor art. 76 alin. (2) din Constituția României, republicată.
GEORGE-CRIN LAURENȚIU ANTONESCUBucurești, 13 februarie 2013.Nr. 18. + AnexaCOMPONENȚA NOMINALĂa Comisiei comune a Camerei Deputaților șiSenatului pentru elaborarea propunerilor legislativeprivind legile electoraleI. Componența Comisiei:1. Valeriu-Ștefan Zgonea, deputat, Grupul parlamentar PSD ... 2. Eugen Nicolicea, deputat, Grupul parlamentar PSD ... 3. Miron Tudor Mitrea, deputat, Grupul parlamentar PSD ... 4. Viorel Chiriac, senator, Grupul parlamentar PSD (la 20-04-2013, Punctul 4. din Punctul I. , Anexa a fost modificat de Articolul UNIC din HOTĂRÂREA nr. 34 din 17 aprilie 2013, publicată în MONITORUL OFICIAL nr. 228 din 20 aprilie 2013 ) ... 5. Petru Gabriel Vlase, deputat, Grupul parlamentar PSD ... 6. Doina-Elena Federovici, senator, Grupul parlamentar PSD ... 7. Mihai Alexandru Voicu, deputat, Grupul parlamentar PNL ... 8. Puiu Hașotti, senator, Grupul parlamentar PNL ... 9. Ioan Ghișe, senator, Grupul parlamentar PNL ... 10. Ioan Oltean, deputat, Grupul parlamentar PDL ... 11. Andrei-Liviu Volosevici, senator, Grupul parlamentar PDL ... 12. Luminița-Pachel Adam, deputat, Grupul parlamentar PP-DD ... 13. Marton Arpad-Francisc, deputat, Grupul parlamentar UDMR ... 14. Varujan Pambuccian, deputat, Grupul parlamentar al minorităților naționale ... 15. Neagu Mihai, senator, Grupul parlamentar PC ... ... II. Componența biroului Comisiei:1. Președinte: Valeriu-Ștefan Zgonea, deputat, Grupul parlamentar PSD ... 2. Vicepreședinte: Mihai Alexandru Voicu, deputat, Grupul parlamentar PNL ... 3. Vicepreședinte: Andrei-Liviu Voloșevici, senator, Grupul parlamentar PDL ... 4. Vicepreședinte: Luminița-Pachel Adam, deputat, Grupul parlamentar PP-DD ... 5. Secretar: Marton Arpad-Francisc, deputat, Grupul parlamentar UDMR ... 6. Secretar: Varujan Pambuccian, deputat, Grupul parlamentar al minorităților naționale ... ... -----